b'\n_START_ARTICLE_\nMalstr\xc3\xb8m (antologi)\n_START_PARAGRAPH_\nMalstr\xc3\xb8m er en antologi med norske science fictionnoveller som var bidrag i Lanterne-seriens konkurranse i 1971. Juryen besto av Jon Bing, Tor \xc3\x85ge Bringsv\xc3\xa6rd og Sigmund Hoftun. Malstr\xc3\xb8m var den f\xc3\xb8rste science fiction antologien med norske forfattere. Antologien ble utgitt som nummer 165 av Lanterne-b\xc3\xb8kene under vignetten Lanterne science fiction av Gyldendal Norsk Forlag i 1972. Den inneholder blant annet f\xc3\xb8rste publikasjon av Jon Michelet i bokform og tidlige m\xc3\xb8ter med forfatterne Dag Ove Johansen, Reidar Jensen og Ingar Knudtsen - samt Tor Edvin Dahl som allerede hadde noen b\xc3\xb8ker p\xc3\xa5 samvittigheten. Foruten novellene, inneholder boka en bibliografi over science fiction av norske forfattere 1719\xe2\x80\x931971 ved Ola Str\xc3\xb8m. Peter Haars har laget omslaget.\n_START_SECTION_\nUtgivelsesdetaljer\n_START_PARAGRAPH_\n1972, Gyldendal Norsk Forlag, ISBN 8205008647'